Komisijos reglamentas (EEB) Nr. 3550/92
1992 m. gruodžio 9 d.
iš dalies keičiantis Reglamentą (EEB) Nr. 3149/92, nustatantį išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. gruodžio 10 d. Tarybos reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims, taisykles [1], ypač į jo 6 straipsnį,
kadangi Komisijos reglamento (EEB) Nr. 3149/92 [2] 6 ir 7 straipsniai nustato standartinius tarifus, į kuriuos atsižvelgiama atlyginant produktų, kurie turi būti paskirstyti labiausiai nepasiturintiems asmenims Bendrijoje, gabenimo išlaidas; kadangi transporto priemonėse su šaldytuvais ir be šaldytuvų vežant prekes turėtų būti nustatyti skirtingi tarifai; kadangi reikėtų atitinkamai pataisyti minėto reglamento II priedą; kadangi ši priemonė turi įsigalioti Reglamento (EEB) Nr. 3149/92 įsigaliojimo dieną;
kadangi šiame reglamente numatytos priemonės atitinka visų susijusių vadybos komitetų nuomones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3149/92 II priedas keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1992 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 9 d.